भोपाल में हुई अन्ना की महिला समर्थक की हत्या  
भोपाल में अन्ना हजारे की समर्थक और आरटीआई कार्यकर्ता शहला मसूद की भोपाल में गोली मारकर हत्या कर दी गई है।
भोपाल में अन्ना हजारे की समर्थक और आरटीआई कार्यकर्ता शहला मसूद की भोपाल में गोली मारकर हत्या कर दी गई है। जानकारी के मुताबिक 38 वर्षीय शहला को उस समय गोली मारी गई जब वह अन्ना के समर्थन में अनशन के लिए घर से बाहर निकलीं।  प्रत्यक्ष दर्शियों के मुताबिक शहला जैसे अपने घर से बाहर निकल कर अपनी कार की ओर बढ़ीं तभी पीछे बाइक पर सवार दो अज्ञात हमलावरों ने ताबड़तोड़ गोलियों की बरसात की। एक गोली शहला की गर्दन पर लगी जिससे उनकी मौत हो गई। शहला की मौत से वो सब लोग काफी दुखी हैं जिनके लिए शहला ने काफी काम किया था। बताया जा रहा है दो बजे से अनशन पर बैठने के लिए शहला अपने घर से निकलीं थी। पुलिस के अनुसार अभी हत्या के कारणों का पता नहीं चल पाया है।